+-----------------------------------------------------------------------+
| การประกอบธุรกิจของแต่ละสายผลิตภัณฑ์                                         |
+-----------------------------------------------------------------------+

(1) ลักษณะผลิตภัณฑ์และบริการ

  ผลิตภัณฑ์ของบริษัททั้งหมดเป็นภาชนะเครื่องแก้วสำหรับใช้บนโต๊ะอาหาร
  ถูกผลิตโดยอาศัยเทคโนโลยีและเครื่องจักรอันทันสมัยและมีประสิทธิภาพสูง
  ทำให้ได้เครื่องแก้วที่มีคุณภาพสูง โปร่งใส รูปแบบทันสมัยและเหมาะสมกับการใช้งาน
  มีลวดลายพิมพ์สีที่สวยงามชัดเจน จึงเป็นที่ต้องการของตลาด
  บริษัทได้รับการรับรองคุณภาพตามมาตรฐาน ISO 9001:2000 และ มอก. 18001

  ผลิตภัณฑ์ของบริษัท แบ่งออกเป็น 3 ประเภทหลักตามกระบวนการผลิต คือ

1.  Blownware ได้แก่เครื่องแก้วที่มีลักษณะทรงกระบอกกลมยาว หรือทรงเหลี่ยม ขอบแก้วบาง
    เช่น แก้วน้ำ โถแก้ว ถูกผลิตโดยอาศัยกระบวนการอัดและเป่าน้ำแก้ว (Press & Blow
    Process)

2.  Pressware ได้แก่เครื่องแก้วรูปแบน ทรงกลมมีหู หรือรูปทรงอื่น ๆ ขอบแก้วจะมีความหนา
    เช่น จาน ชาม จานรองแก้ว ที่เขี่ยบุหรี่ แจกัน แก้วเบียร์ เป็นต้น
    เครื่องแก้วประเภทนี้ถูกผลิตโดยกระบวนการอัด (Press Process)

3.  Stemware ได้แก่เครื่องแก้วที่มีก้านเรียวสำหรับจับ ไม่มีหู ความสูงไม่เกิน 260 มม. เช่น
    แก้วไวน์ แก้วบรั่นดี แก้วแชมเปญ ถูกผลิตโดยกระบวนการเป่าตัวแก้วและอัดขึ้นรูปก้านแก้ว
    (Blow & Blow and Press Process)

ในปี 2547 หลังจากที่บริษัท ได้รับโอนกิจการทั้งหมดของบริษัทย่อย คือ บริษัท โอเชียน
ซาซากิกลาส จำกัด ทำให้บริษัทได้สิทธิประโยชน์ในการส่งเสริมการลงทุน (BOI)
ตามบัตรส่งเสริมการลงทุน เลขที่ 1909/อ./2547 (ซึ่งรับโอนมาจากบัตรส่งเสริมเลขที่
1154/สอ./2535 ลงวันที่ 26 สิงหาคม 2535 ของบริษัทย่อยดังกล่าว) ดังต่อไปนี้

1.  ตามมาตรา 25 บริษัทได้รับอนุญาตนำคนต่างด้าวซึ่งเป็นช่างฝีมือหรือผู้ชำนาญการ
    คู่สมรสและบุคคลซึ่งอยู่ในอุปการะของบุคคลทั้งสองประเภทนี้เข้ามาในราชอาณาจักรได้ตามจำนวนและกำหนดระยะเวลาให้อยู่ในราชอาณาจักรเท่าที่คณะกรรมการพิจารณาเห็นสมควร

2.  ตามมาตรา 26
    คนต่างด้าวซึ่งเป็นช่างฝีมือหรือผู้ชำนาญการที่ได้รับอนุญาตให้อยู่ในราชอาณาจักร ตามมาตรา
    25
    ได้รับอนุญาตทำงานเฉพาะตำแหน่งหน้าที่การทำงานที่คณะกรรมการให้ความเห็นชอบตลอดระยะเวลาเท่าที่ได้รับอนุญาตให้อยู่ในราชอาณาจักร

3.  ตามมาตรา 37
    บริษัทได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

(2) การตลาดและภาวะการแข่งขัน

ก. นโยบายและลักษณะการตลาด

ผลิตภัณฑ์เครื่องแก้วของบริษัทจัดจำหน่ายภายใต้เครื่องหมายการค้า “Ocean Life’s pleasure”
และมีการบริหารช่องทางการจัดจำหน่าย โดยมิได้พึ่งลูกค้าเพียงรายเดียวหรือน้อยราย
และสามารถแบ่งกลุ่มลูกค้าหลักออกเป็น 4 กลุ่ม คือ

  1. กลุ่มลูกค้าที่อยู่ในธุรกิจบริการด้านอาหารและเครื่องดื่ม เช่น โรงแรม ภัตตาคาร ร้านอาหาร

  2. กลุ่มลูกค้าสถาบันที่ใช้สินค้าบริษัทเป็นของแจกแถม หรือส่งเสริมการขาย เช่น ธุรกิจเครื่องดื่ม
  ธุรกิจการเงินและธนาคาร

  3. กลุ่มลูกค้าที่ซื้อไปใช้ในครัวเรือน ซึ่งบริษัทจำหน่ายผ่านทางธุรกิจค้าปลีก เช่น ห้างสรรพสินค้า
  ซุปเปอร์เซ็นเตอร์

  4. กลุ่มลูกค้าที่ซื้อสินค้าของบริษัทไปพัฒนาในรูปแบบต่าง ๆ เพื่อจำหน่ายในช่องทางค้าปลีก เช่น
  นำไปใช้เป็นบรรจุภัณฑ์ใส่แยม เนยถั่ว

ในปี 2550 บริษัทมีสัดส่วนการจำหน่ายระหว่างตลาดภายในประเทศและต่างประเทศเท่ากับร้อยละ
29.54 และ 70.46 ตามลำดับ บริษัทมีโครงสร้างรายได้ ในอดีต ดังนี้

(ล้านบาท)

2550 2549 2548

ขายในประเทศ 491 596 466 

ขายต่างประเทศ 1,172 994 992

ด้านตลาดภายในประเทศ บริษัทจัดจำหน่ายด้วย 2 วิธี
คือการจำหน่ายผ่านตัวแทนจำหน่ายและพนักงานขายของบริษัท ทั้งนี้
สัดส่วนของการขายผ่านตัวแทนจำหน่ายต่อการขายโดยพนักงานบริษัท เท่ากับ 30 :
70สำหรับยอดขายภายในประเทศในปีที่ผ่านมา คิดเป็นร้อยละ 29.53 ของยอดขายรวม
และลดลงจากปีก่อนหน้าร้อยละ 17.61
เนื่องจากการลดลงของกำลังซื้อโดยรวมตามภาวะเศรษฐกิจของประเทศ
และไม่มียอดขายล็อตใหญ่เพื่อการส่งเสริมการของลูกค้าผู้ผลิตเครื่องดื่ม

สำหรับตลาดต่างประเทศ บริษัทจำหน่ายผ่านตัวแทนจำหน่ายทั้งหมด โดยแบ่งตัวแทนจำหน่ายออกเป็น
2 ประเภท คือแบบ Exclusive กับ Nonexclusive สำหรับการแต่งตั้งตัวแทนแบบ Exclusive
จะกำหนดตามภูมิภาคหรือตามประเภทธุรกิจ ทั้งนี้ในปีที่ผ่านมา
บริษัทมีสัดส่วนการขายผ่านตัวแทนประเภท Exclusive ต่อประเภท Nonexclusive เท่ากับ 73
: 27 โดยมียอดขายต่างประเทศทั้งสิ้น คิดเป็นร้อยละ 70.47 ของยอดขายรวม เพิ่มขึ้นร้อยละ
17.92
จากปีก่อนหน้าเนื่องการเพิ่มขึ้นของปริมาณขายและการปรับเพิ่มราคาขายอย่างมีนัยสำคัญในเกือบทุกตลาด
ตลาดหลักในต่างประเทศ ได้แก่ ตลาดเอเชีย ออสเตรเลีย และ โอเชียเนีย
คิดเป็นประมาณร้อยละ 73 ของตลาดต่างประเทศทั้งหมด

ข. ภาวะการแข่งขัน

จากข้อมูลของกระทรวงพาณิชย์ การส่งออกเครื่องแก้วที่ใช้บนโต๊ะอาหารของประเทศไทยในปี 2550
เทียบกับปี 2549 มีมูลค่าในสกุลเงินเหรียญสหรัฐฯ เพิ่มขึ้นประมาณร้อยละ 22
ซึ่งแสดงให้เห็นว่าผู้ผลิตยังคงให้ความสำคัญกับตลาดส่งออก
ประกอบกับการขยายตัวของความต้องการยังคงมีต่อเนื่องในตลาดประเทศที่กำลังพัฒนาในเอเชีย
การแข่งขันในตลาดส่งออกยังคงเน้นในเรื่องของรูปแบบผลิตภัณฑ์ใหม่และเรื่องคุณภาพ
แต่ในปีที่ผ่านมาปัจจัยราคาเริ่มมีผลกระทบ เนื่องจากการแข่งขันจากผู้ผลิตจีน
และผู้ผลิตทางยุโรปที่ย้ายฐานการผลิตเข้ามาอยู่ในประเทศจีน

สำหรับตลาดในประเทศ ในส่วนของตลาดบนซึ่งเป็นตลาดหลักและบริษัทเป็นผู้นำตลาดอยู่
การแข่งขันยังคงอยู่ที่คุณภาพ รูปแบบผลิตภัณฑ์
การครอบคลุมในเรื่องการกระจายสินค้าและความต่อเนื่องของตัวสินค้า
การแข่งขันในเรื่องราคามีไม่มาก
เนื่องจากคู่แข่งส่วนใหญ่เป็นสินค้านำเข้าจากประเทศในยุโรปซึ่งมีข้อจำกัดในเรื่องราคาและการบริการ
ส่วนตลาดล่างซึ่งการแข่งขันมักจะเป็นไปในเรื่องของราคา
ด้วยรูปแบบของสินค้าในตลาดนี้จะมีไม่หลากหลาย
การแข่งขันในตลาดล่างนี้จะเป็นการแข่งขันของผู้ผลิตอีก 2 - 3 รายในประเทศ

(3) การจัดหาผลิตภัณฑ์หรือบริการ

ก. ลักษณะการจัดให้ได้มาซึ่งผลิตภัณฑ์เพื่อจำหน่าย

บริษัทตั้งโรงงานอยู่ที่นิคมอุตสาหกรรมบางปู จังหวัดสมุทรปราการ บนพื้นที่ 82-2-11.5 ไร่ ปัจจุบัน
มีเครื่องจักรหลัก คือเตาหลอมแก้ว จำนวน 2 เตา เครื่องจักรขึ้นรูปแก้วพร้อมเตาอบแก้ว จำนวน
10 ชุด (สายการผลิต) โดยที่เครื่องจักรขึ้นรูปแก้วชุดที่ 9 และ 10
ได้ถูกติดตั้งเสร็จและเริ่มดำเนินการผลิตจริงในปลายปี 2548 กำลังการผลิตรวมเป็นดังนี้

  --------------------------------------- ---------- ---------- ----------
                                          2550       2549       2548

  กำลังการผลิต (ตัน)                         52,000     54,000     49,100

  กำลังการผลิตประมาณ (ล้านชิ้น)                128*       150        125
  --------------------------------------- ---------- ---------- ----------

(*ระหว่างปีมีการซ่อมบำรุงเตาหลอมหนึ่งเตาตามอายุการใช้งาน
จึงทำให้กำลังการผลิตลดลงบางส่วนชั่วคราว)

2.  การจัดหาวัตถุดิบเพื่อการผลิต

วัตถุดิบหลักของบริษัท คือ แก้ว หินปูน และเศษแก้ว
สามารถจัดหาได้จากแหล่งวัตถุดิบภายในประเทศและต่างประเทศได้อย่างสม่ำเสมอโดยไม่ขาดแคลน
ส่วนวัตถุดิบและสารเคมีสำคัญอื่น เช่น โซดาแอช
บริษัทจัดหาจากตัวแทนจำหน่ายในประเทศหลายรายอย่างต่อเนื่อง
โดยดำเนินการตามมาตรฐานงานจัดซื้อทั่วไป ภายใต้การตรวจสอบจากหน่วยงานภายนอก
และระบบคุณภาพ ISO 9001

ค. ผลกระทบต่อสิ่งแวดล้อม 

บริษัทยึดมั่นและถือเป็นนโยบายในการผลิตสินค้าคุณภาพสูงและปลอดภัยในการใช้งาน
และส่งผลกระทบด้านลบต่อสิ่งแวดล้อมน้อยที่สุด
ดังนั้นผู้บริหารจึงสนับสนุนให้พนักงานทุกคนในทุกระดับถือปฏิบัติตามมาตรฐานคุณภาพ ISO 9001
รวมถึงการนำเอาระบบมาตรฐานความปลอดภัยและชีวะอนามัย OHSAS 18001:1999
มาปฏิบัติใช้ทั่วทั้งองค์กร

นอกจากบริษัทจะตั้งเป้าหมายในการเป็นเลิศด้านการผลิตสินค้าและการให้บริการแล้ว
บริษัทยังดำเนินการด้วยการคำนึงและเอาใจใส่ในการอนุรักษ์ธรรมชาติและสิ่งแวดล้อมโดยบริษัทได้ดำเนินการในเรื่องต่อไปนี้

-   ลดมลภาวะในอากาศและสิ่งปฏิกูลในทุกขบวนการผลิต

-   ลดการใช้ และเพิ่มการนำกลับมาใช้ใหม่ และการนำไปใช้ในวัตถุประสงค์อื่นๆ
    รวมถึงการบริหารการสูญเสียต่างๆ

-   มุ่งเน้นเรื่องความปลอดภัยสำหรับพนักงานในทุกสถานประกอบการของบริษัท

(4) งานที่ยังไม่ได้ส่งมอบ

ไม่มี